कुंगड़ भिवानी की टीम ने जीती नेशनल स्टाइल कबड्डी प्रतियोगिता
इसराना | नौल्थागांव में आयोजित 62 किलोग्राम भार वर्ग की नेशनल स्टाइल कबड्डी प्रतियोगिता के फाइनल में कुंगड़ भिवानी की टीम ने रेहड़ा की टीम को 16-10 से हराकर प्रतियोगिता जीती। प्रतियोगिता में पहले स्थान पर रही टीम को 21 हजार रुपए दूसरे स्थान पर रही रेहड़ा की टीम को 11 हजार रुपए तीसरे स्थान पर रही मकड़ौली की टीम को 51 सौ रुपए का इनाम दिया गया। प्रतियोगिता में 57 टीमों ने हिस्सा लिया। मुख्य अतिथि यूथ कांग्रेस के हलका अध्यक्ष अनिल मलिक ने कहा की ग्रामीण क्षेत्र के खेलों ने देश को कई बड़े खिलाड़ी दिए हैं। मलिक ने प्रतियोगिता की विजेता कुंगड़ भिवानी की टीम को नकद राशि ट्रॉफी भेंट की। इस मौके पर सरपंच बलराज जागलान, पंच कृष्ण, सतीश कुमार, सिल्क जागलान, काली पंडित, राकेश, विशाल, विरेंद्र और प्रदीप जागलान मुख्य रूप से उपस्थित रहे।
bho_Deva hin_Deva